OUKLANDAS
Kur Trini? Nedrįsk mirti, šikniau.
Kur Trini? Kur ji?
Kur mano mergaitė?
Kaip tu?
Trėjus buvo pagrindinis veikėjas, galėjęs padėti surasti Trini, Pop.
Todėl jaučiuosi visiškai sumautai.
Gal ir pagrindinis, bet ne vienintelis.
Klausyk...
Mes su Yva galvojam, kad prekeivis yra Endrius Finis,
ir kad jis yra susijęs su Trini dingimu.
Pala. Kandidatas į merus Endrius Finis?
Ką tu čia paistai? Manai, jis pagrobė Trini?
Taip, netiesiogiai.
Prisimeni grandinėles iš „Aukso karato“?
Taip, kurias pirko ta moteris. Alicija Rodriges. Kampanijos vadovė.
Taip. Ji pirko jas jo užsakymu. - Taip.
Ir ką jis sako?
Jei jis su tuo susijęs, jam nereikia žinot, kad jis įtariamas.
Pope... - Tai tik...
Tai keltų Trini dar didesnį pavojų.
Negalime tūpčioti aplink tą įtariamąjį. - Tada padėk mums juo pasidomėti.
Markusai, tu matai tokius dalykus, kurių nemato kiti.
Gerai, aš...
Paprašysiu savo vaikinų, kad juo pasidomėtų.
Vaikų viliojimas, panaikintos bylos. - Gerai.
Bet kas, ką galėtume susieti su prekyba žmonėmis.
O aš nuodugniau pasidomėsiu ta įrašų studija.
Kas nors ką nors turėjo matyti.
Gerai. Na, tada pranešk, jei ką sužinosi.
Nenori nueiti į AA susitikimą? - Ne. Noriu, kad baigtųsi šis košmaras.
Susiskambinsim.
Paprašiau tėčio ir baikerių
padėti surasti ką nors iš atlikėjų,
kurie dirbo toje studijoje.
Vietinių, kurie galėjo pažinoti Trėjų.
Neturėčiau daug vilčių. Bet ką sužinojai apie pačią studiją?
Pameni Rošelę?
Nuomos sutartyje nurodyta jos pavardė.
Nueisiu į OPD. Pabandysiu dar kartą su ja pasikalbėti.
Ir dar šis simbolis.
Sutampa su tuo, kurį radom Drėjos kambaryje motelyje.
Nieko sau.
Niekad nebūčiau atspėjusi, kad čia tu.
Tai - Finio tatuiruotė. Jo skiriamasis ženklas.
Juo jis ženklindavo savo gražiausias merginas,
kurias siųsdavo turtingiems klientams.
Pala. Ar todėl Trėjus buvo studijoje „Castle Tracks“?
Kad pažymėtų Trini, prieš siųsdamas ją Finio draugužiams?
Tikiuosi, ne.
Minutėlę.
Pala.
Drėja tatuiruotės neturėjo.
Tai kodėl jos kambaryje buvo adata?
Gal Trėjus bandė ją paženklinti, ir adata ten liko?
Kas, jei ji žinojo, kas jos laukia, bandė priešintis ir už tai buvo nužudyta?
Jei būčiau žinojusi, ką ta tatuiruotė reiškia,
ir aš būčiau gynusis kaip žvėris.
Tie turčiai klientai.
Jie jaučiasi nebaudžiami ir elgiasi itin žiauriai.
Nors Finiui į tai buvo nusispjaut.
Jis siuntė mane nuo vieno pas kitą.
Nespėdavau nė nusiprausti.
Būk rami. Mes jį pričiupsim.
Galvoju susitikt su Alicija.
Pabandysiu išsiaiškinti artimiausią Finio draugužių ratą.
Na, bet būk atsargi.
Nežinau, ar ja galima pasitikėti. - Viskas bus gerai.
Aš moku priverst žmones pasitikėti manim.
Rina, klausyk. Aš... - Parašiau žinutes Trini sekėjams.
Į „TikTok“, „Snapchat“... „Questeur“.
Jokio atsakymo.
Galiu tau padėti. - Aš pati.
ENDRIUS FINIS KANDIDATAS Į OUKLANDO MERUS
MAN RŪPI JŪSŲ VAIKAI
Sveikas, Frenki. Ką sužinojai apie Endrių Finį?
Taip. Viską, kas įmanoma, žmogau.
Ir kuo greičiau.
Didžiuojuosi tuo, kaip suklestėjo įlankos bendruomenės sodas
nuo jo įkūrimo.
Reikėjo laiko ir pastangų,
kad sėklos, kurias čia pasodinome, subrandintų didžiulį ir gražų sodą.
Todėl ši transformacija yra puikus simbolis...
Bent jau sumažins išmetamo anglies dioksido kiekį.
Ką čia darai?
Ką gi, pradedam.
Noriu pasikalbėti, Alicija. Galime...
Gerai.
Kas atsitiko?
Bijau, kad Endrius Finis ir jo draugužiai
užsiima juodais darbeliais.
Nenorėčiau, kad dėl to įkliūtum tu ar dar kas nors.
Juodais darbeliais? Tu vėl apie tas grandinėles?
Tam tikra prasme. Man sunku tai paaiškinti.
Klausyk, Endrius yra geras, darbštus ir nuoširdus žmogus.
Turiu tau kai ką pasakyti.
Bet jei pasakysiu, rizikuoju prarast tave. O šito aš mažiausiai norėčiau.
Aš irgi šito nenoriu.
Yva, man viską gali sakyti.
Endrius Finis įtraukė mane į sekso vergiją, kai buvau 15 metų.
Ką?
Šito negali būti.
Kodėl turėčiau tau meluoti? Pati pagalvok.
Ar prašmatnios grandinėlės nėra keistoka dovana rėmėjams?
Nežinau. Galbūt.
Aš galvojau, kad jie atiduoda jas savo vaikams.
Jie dovanoja jas sąvadautojams. Tiems, kurie vilioja jaunas mergaites.
Absurdas.
Visiškas absurdas.
Ir jei taip iš tikrųjų buvo, kodėl jis tavęs nevengia?
Galbūt jis manęs nepažino, o gal paprasčiausiai neprisimena.
Tai nutiko beveik prieš 30 metų. Buvau dar visai vaikas.
O Dieve. Tuojau apsivemsiu.
Mažute, viskas gerai. Viskas gerai.
Viskas bus gerai.
Tu specialiai su manim susipažinai...
nes žinojai, kad dirbu Endriui?
Tik iš pradžių.
Bet kai geriau tave pažinau, viskas pasikeitė.
Ir todėl aš tau patikiu savo paslaptį.
Prašau.
Nebegaliu dirbti su juo žinodama, ką jis tau padarė. Aš atsistatydinsiu.
Ne.
Mes su Pope Skouvil norim patraukti jį atsakomybėn.
Bet mums reikia žmogaus iš jo aplinkos.
Jei liksi, galėsi mums padėti.
Ką man reikės daryti?
Turto deklaracijos, telefono skambučiai,
rėmėjų sąrašai, jo dienotvarkė.
Viskas, ką galėtum gauti.
Finis siunčia nepilnametes mergaites...
kažkur.
Ir mums reikia sužinoti, kur.
Gerai. Duok man kelias valandas.
Ačiū, mažute. Ačiū.
Bus sunku apsimesti, kad viskas normalu.
Ne, mažute.
Ne taip ir sunku. Aš metų metus tai darau.
Šūdas.
Sveika. Alicija sutinka prisidėti? - Taip. Bet turime problemą.
Čia atvažiavo Markusas. Manau, jis nori pasikalbėt su Finiu.
Neleisk jam.
Finis gali išsigąsti ir paslėpti Trini dar giliau.
Markusas yra suaugęs žmogus. - Privalai jį sustabdyti.
Nereikia.
Ne, nebegaliu laukti. Turiu tučtuojau su juo pasikalbėti.
Ką? Tikiesi, kad jis ims ir viską tau pasakys?
Klausyk, aš viską suprantu.
Nori kažką daryti.
Taip, noriu susirast dukrą.
Ir aš manau, kad Finis yra kaltas, bet turime tai įrodyti.
Kodėl taip stengiesi, kad jį suimtų?
Nes manau, kad jis kaltas dėl Drėjos žmogžudystės ir Trini dingimo.
Ar to negana?
Netrukus sužinosiu jo darbotvarkę.
Mes negalime jo išgąsdinti,
tad arba nieko nedarome, arba važiuojam pasivažinėti.
Labas.
Teikeisi ateit pas mane į darbą. Man pasisekė.
Ko negaliu pasakyti apie save.
Tavo draugas sako, kad Rošelės sistemoje nėra.
PAIEŠKA ROŠELĖ DŽONSON
PALEISTA
Ją paleido.
Ką? - Panaikinti visi kaltinimai.
Ne, šito negali būti.
Drėjos byla baigta. Tai padarė Trėjus. Aš jau kalbėjau su Šariz.
Ir aš. Bet kaip tai susiję su Rošelės paleidimu?
Ji melavo policijai. Ji turėjo Drėjos kaklo papuošalą.
Ji verbavo merginas. Negi neradot už ką ją sulaikyti?
Tai - 463-as dalykas, kuris erzina mane policijos departamente.
Iškart po automatinių klozetų, kurie per anksti nuleidžia vandenį.
Pažįstu tą žvilgsnį.
Gal kam iš anksto paskambinti ir įspėti?
Abejoju ar turėsi tiek laiko, kad įspėtum visas prostitutes.
Būk atsargi su Rošele.
Štai orderis apieškoti Viktoro Ignaso namelį.
Kaip sugebėjai taip greitai jį gauti?
Pats pagalvok. - Emilė Mils.
Na, tikiuosi, tame namelyje rasiu ką nors,
kas paaiškintų, kodėl Viktoras melavo apie savo santykius su Piteriu.
Velniop. Užbaigiam jau tą bylą. Aš pasiilgau savo vaikų.
Taip, aš irgi.
Ačiū už pagalbą, Gari. - Šūdas.
Lažinuosi iš šimto dolerių, kad jis pirmą kartą laikė šluotą rankose.
Jafetas pabėgo nuo sunkių gyvenimo sąlygų Eritrėjoje,
kad galėtų susikurti naują gyvenimą čia, Ouklande.
Jis sunkiu darbu įkūrė šią vietą.
Atsirado emigrantų užtarėjas, bliamba.
...chuliganai nusiaubė jo kavinukę.
Dar vienas šiurpą keliantis žiaurių išpuolių epidemijos,
kamuojančios mūsų miestą, pavyzdys.
Būdamas miesto Tarybos nariu,
užmezgiau tvirtus ryšius su policijos viršininku.
Todėl raginu jį imtis tų pačių kovos su gaujomis priemonių,
kurias praeityje OPD šitaip sėkmingai taikė.
„Sėkmingai“, kurgi ne.
Tada aš pats dirbau OPD.
Tai tebuvo juodaodžių persekiojimas dėl grynų niekų.
Žinai, kažkaip neturėjau laiko paklausti. Kaip judu su Zarina laikotės?
Galima sakyti, kad nekaip.
Mūsų situacija - sudėtinga.
Užjaučiu dėl sudėtingos situacijos.
Ačiū, Gari. Ačiū tau už pagalbą.
Alicija, puiku. Ačiū.
Alicija. Jafetas.
Markusai, žiūrėk. Dėžutė.
Alicija su tavim susisieks. Ačiū.
Kaip manai? Vėl grandinėlė? - Gali būt. Žiūrim.
Kitas sustojimas nenurodytas. Parašyta „asmeninis laikas“.
Ką gi, gerai.
Praleisim šiek tiek asmeninio laiko su Endriumi Finiu.
Aš sužinojau apie Trini iš baikerių.
Labai tave užjaučiu. - Ačiū.
Neįsivaizduoju, kaip ištvėrei, kai dingo Drėja.
Atsiprašau, kad nelikau gedulingų pietų.
Norėjau likti, bet mane iškvietė į ligoninę, ir...
Nereikia. Viskas gerai.
Kuo galėčiau tau padėti?
Galiu atsakinėti į skambučius, kol tu ilsėsiesi.
Gal nueiti į parduotuvę? Tik pasakyk.
Na, tiesą sakant,
peržiūrėjau Trini paskyras soc. tinkluose ir rašiau žinutes jos sekėjams.
Ilgas sąrašas.
Pažymėjau tuos, kurie man pasirodė įtartini. Gal ką nors iš jų pažįsti?
Arba galėtume paklausti Eimso.
Gal policija turi kokių duomenų.
Aš tau mielai padėsiu.
Ačiū.
Tiesiog neišmanau, ką dar galiu padaryti.
Baikeriai būtinai ką nors sužinos.
Patikėk.
Mes žinom, kad triniesi aplink „Castle Tracks“, Vava.
Pasakyk, kas dar dirba su Trėjum.
Prisiekiu, aš nieko nežinau!
Vaikine.
Nagi, žmogau!
Šryvai, OPD suiminėja baikerius.
Šūdas.
Einam.
Trėjus planavo nusivežt mane į vandens pramogų parką.
Gal reikėtų, nežinau, surengt jam kokį atminimo vakarą.
Nebloga mintis. - Užsičiaupkit, bliamba.
Jūsų darbas yra uždirbti pinigų, o jūs čia visai atsipalaidavot be manęs.
Bet ką tik mirė Trėjus. - Aš tau ne Trėjus, kale.
Tarp kitko, padidinsiu tau normą.
Gal tada mažiau pliurpsi.
Kaip keista tave matyti vadovaujant šioms gražioms merginoms.
Gatvėje sklando gandai, kad atsirado nauja motinėlė.
Ji buvo Trėjaus atsarginė, tiesa?
Ta balta kekšė nė savim negali pasirūpinti.
Tu nesupranti, apie ką kalbi.
Na, jei esi motinėlė, kodėl neturi atskiro kambario?
Visi tik ir kalba apie tai, kad dabar miegi dviaukštėje lovoje.
Kas iš jūsų laido liežuvį darbe?
Gal norit, kad išsiųsčiau jus į orgijas Klermont Hilse?
Bus jums kaip Saulei, kurią tie iškrypėliai išvežė į Tadžikistaną.
Tai mano darbas.
Aš paskleidžiau gandus.
Tu žaidi su manim, aš žaidžiu su tavim.
Būk atsargi.
Tik švaistome laiką.
Jis juk nepardavinės merginų vidury dienos.
Reikėtų eit ir pakalbėti su juo.
Ne, Markusai. Juk žinai, kad negalima.
Labas. Nepyk, kad vėluoju. - Sveikutė.
Kas čia?
Turbūt juokauji.
Su gimtadieniu, mieloji. - Mielasis.
Sekėme jį, kad pamatytume, kaip jis lepina savo žmoną?
Ne, tai tik priedanga. Ne. - Nagi, žmogau.
Tokie vyrai
nori visus įtikinti, kad jie yra dori piliečiai.
Įskaitant ir savo šeimas.
Žinai, ką? Velniop. Aš išeinu.
Kur tu susiruošei?
Tai - beprasmiška.
Gerai. Paseksiu jį viena.
Po galais, ko tu sieki? Ne, rimtai.
Nė vienas direktorius šitaip nesirūpina savo mokiniais.
Ko tu ant jo taip užsisėdai?
Atsiprašau. Verčiau eisiu namo.
Žiūrėk, ką tau turiu. - Mielasis. Kaip tik tokios norėjau.
SEKĖJAI
Štai, imk. - Ačiū.
Žiūrėk.
Nežinojau, kad Drėja buvo Trini sekėja.
Ir aš. Čia jos naudotojo vardas?
Šitiek daug apie ją nežinojau.
Atleisk. Žinau, kad Drėjos byla baigta, bet aš neturėjau tavęs prašyti...
Ne. Ne, aš pati noriu padėti.
Visi man sako, jog turiu džiaugtis, kad Drėjos žudikas negyvas,
bet man paprasčiausiai liūdna.
Puolu į paniką, kai pagalvoju, kad tas, kuris galėjo pasakyt, kur Trini, negyvas.
Tada puolu į paniką, kai pagalvoju, kas jai gali būti.
Kai nepykstu, verkiu.
Kaip tu išgyvenai tuos devynis mėnesius, kai buvo dingusi Drėja?
Šimtus kartų pagalvojau, kad norėčiau apsisvaiginti.
Bet vis sau primindavau, kad mano mergaitė gali pasikliauti
tik manim.
Juk aš viską dariau pati.
Skambinėjau, kopijavau skrajutes, vaikščiojau nuo durų prie durų.
Viską darei viena?
Dėl savo priklausomybės netekau beveik visų draugų.
Bet viskas pasikeitė, kai į pagalbą atėjo Markusas.
Neįsivaizduoji, kaip gera žinoti, kad kažkas tavimi rūpinasi.
Nepaisant to, ką jam tenka ištverti, jis dar siūlosi palydėti mane į susirinkimus.
Turi gerą vyrą.
Turčius Finis - kaip ant delno.
Rėmėjai, adresai, darbotvarkės.
Alicija savo pažadą įvykdė. - Labai gerai.
Suradau Rošelę. Ji kažką minėjo apie orgiją
Klermont Hilse. Esi ką nors girdėjusi?
Mano laikais nieko panašaus nebuvo.
„Kitoks tyrimas“.
Man reikia dešimt butelių šampano.
Žinai, kiek sulaukiu tokių skambučių per dieną? Man nejuokinga.
Nagi. Man patinka Ouk Kriko burbuliukai, kaip ir Tė.
Obris? Obri, čia Popė.
Taip.
Trini viskas gerai? Jums niekas negresia?
Vakarėlis įsisiūbuoja.
Jei žmonės negaus burbuliukų, jie išeis.
Kur jūs? - Nelabai žinau.
Pasakyk ką nors, branguti. Kad suprasčiau, kur jūs.
Didžiulis namas ant kalvos. Iškart jį pamatysit.
Ant kampo. Eikite pro priekinį įėjimą.
Šalia mini golfo aikštyno. - Mini golfo aikštyno?
Taip. Tik nesiartinkit prie...
Velnias! - Gerai.
Namai ant kalvų. Montklere, Pidmonte...
Klermont Hilse, kur Rošelė sakė, kad vyks orgija.
Gyvena Klermont Hilse. Paaukojo 300 000 dol. Finio kampanijai.
Mini golfo aikštynas.
Tikiuosi, atpažįsti, kas čia.
Ne? Padėsiu tau prisiminti.
Gavome orderį apieškoti tavo namelį.
Ten tokių radom ne vieną.
Kuo esu kaltinamas?
Šūdas.
Taip, San Kventino vyrukams tavo kvapas labai patiks.
Disponavimas narkotikais ir žmonių grobimas.
Neblogai pasistengei, Viktorai. - Jie ne mano.
Melavai man apie Piterį Reinoldsą.
Vėl nori mane apgauti? - Ne.
Viktorai, man nusibodo. Žiauriai nusibodo.
Man nusibodo apgaulingi telefono skambučiai.
Nusibodo blaškyti savo dėmesį.
Nusibodo, kad neturiu laiko savo sūnui, ir tai, kad mieste dingsta mergaitės.
Kur Emilė Mils? - Nežinau.
Ne! Prisiekiu!
Taip, aš melavau. Bet tik apie Piterį.
Aišku? Man negalima vartoti.
Mes kartu vartojome, jis paprašė manęs paslaugos,
ir aš tiesiog...
Jis man davė kontaktą. Tik keli paketėliai, nemokamai.
Kokios paslaugos? - Bankinės.
Prieš tapdamas programuotoju užsiiminėjau buhalterija,
jam reikėjo atsidaryti kelias sąskaitas užsienyje.
Tiksliau, Kaimanų Salose. - Panašu į nelegalią veiklą, Viktorai.
Viskas legalu! Beveik viskas.
Sąskaitų numeriai. Informacija apie operacijas. Bankų pavadinimai. Pirmyn.
Supakuok.
Alio.
Manau, radome, kur Trini ir Obris.
Velniai rautų. Kur? Kaip?
Klermont Hilse, bet ją gali išvežti.
Galimai iš šalies.
Gerai. Atsiųsk viską, ką turi. Aš gausiu orderį.
Gerai, bet būk atsargus.
Žmonės, kurie ją laiko, yra įtakingi ir susiję tarpusavyje.
Politika ar pinigais?
Ir taip, ir taip.
Su visu tuo gali būt susijęs Endrius Finis.
Gal juokauji, bliamba?
Norėčiau.
Gerai. Paskambinsiu mėgstamiausiam savo teisėjui.
Ir susirinksiu grupę, kuri dalyvaus operacijoje.
Labas, širdele.
Viskas gerai? - Tėti.
Kas atsitiko?
Gali būt, kad suradome Trini ir Obrį. Jie Klermont Hilse.
Jei atsiųsiu tau adresą, baikeriai galėtų ten nuvažiuoti?
Žinoma.
Bet tik aš, Trūpas ir Leo.
Pala, kodėl?
Kitus areštavo OPD.
Septyniolikai ar aštuoniolikai jų pateikė juokingus kaltinimus.
Beveik visi areštuoti?
Greičiausiai Finio darbas.
Gerai. Klausyk, Eimsas gaus orderį, todėl į vidų neikit. Prašau.
Tik viską akylai stebėkit.
Ką tau sako nuojauta?
Kad būtų gerai ten turėti akis.
Tuomet mano akys yra tavo akys. Aš būsiu ten.
Myliu tave.
Gal nori arbatos?
Paglostyt nugarą? - Duok ranką.
Geras! - Taip.
Judrus mažylis.
Taip, jau visą valandą.
Dieve. - Nieko sau.
Pamenu, kai laukiausi Trini, tai mane labai gąsdindavo.
Kai pradėdavo judėti pilve,
man atrodydavo, kad ten apsigyveno ateivis. Dieve.
O dabar?
Tai - nauja gyvybė.
Ir jaučiuosi dėkinga.
Už daug ką esu dėkinga.
Myliu tave. Ir visada mylėjau.
Ir aš tave myliu.
Ir mums viskas bus gerai.
Šūdas.
Pala. Sakei, kad tas teisėjas - tavo draugas.
Apgailestauju, Pope.
Jis nepasirašo orderio. Sako, kad trūksta įrodymų.
Turime tik tai, kad vakarėlyje dalyvauja nepilnametė.
Pabandysiu dar kartą. Nedaryk nieko skuboto.
Turėk kantrybės.
Tas merginas iš orgijos gali išvežti į kitas šalis.
Jei neištrauksim iš ten Trini... - Žinau.
Eimsas daro viską, ką gali, o tėvo negaliu prašyt, kad ten įsiveržtų.
Jei tai būtų Emilė Mils, OPD jau būtų ten
kartu su FTB ir specialiųjų operacijų padaliniu.
O jei ten būtų Emilė Mils?
Arba visi galvotų, kad ji ten.
Priversti OPD patikrinti namą, įtariant, kad ten yra Emilė Mils?
Tiesiog pagalvojau.
Turi eiti į tiesioginį eterį.
Kokią kitą išeitį turime, Pope?
Tavo pagyvenusį tėvą ir du baikerius?
Iki to laiko pusė klientų jau bus pakeliui į Maldyvus.
Nagi. Pasakyk nors vieną priežastį, kodėl to nepadarius.
Kas?
Mano pirmasis redaktorius iš „Mercury News“.
Jo balsas tebeskamba mano galvoje.
„Tu esi teisinga, Pope. Nesusimauk.“
Bet tu esi ne tik teisinga!
Pope, esi įžvalgi. Esi užjaučianti.
Esi išmintinga, kad suprastum, jog kartais tenka pasielgti neteisingai.
Tai gali sužlugdyti mano karjerą!
Mano tinklalaidė jau pakenkė mano draugystei, mano santuokai.
Jei Finis taps meru...
kiek dar Drėjų, Melani ar Trini nuo jo nukentės?
Suprantu.
Tikrai?
Tik tu gali padėti Trini.
Tu ir tavo tinklalaidė.
Jis negali likti nenubaustas. - Žinau.
Nagi.
Gerai.
Bet po to į tą namą aš vyksiu viena.
Tu negali ten rodytis. - Ne.
Klausyk, tu buvai lėšų rinkimo vakare.
Negalime rizikuoti, kad ir ten jis tave pamatytų.
Jei jis tave pažins ar supras, kas tu tokia, ir kad tu jį įdavei?
Tai pernelyg pavojinga.
Tau ten negalima.
Tu teisi.
Liksiu čia. Gal Obris dar kartą paskambins.
Gerai, aš...
Užsirašysiu kelias mintis prieš eidama į eterį.
TIESIOGINĖ TINKLALAIDĖS TRANSLIACIJA
Labas vakaras.
Paprastai kreipiuosi į jus viską tobulai pasiruošusi,
nes jūs to esate verti.
Bet šiandien kalbuosi su jumis tiesiogiai skubiu reikalu.
Visą sezoną pasakojau jums
apie spalvotųjų mergaičių iš Ouklando dingimą,
susijusį su prekyba žmonėmis.
Po kruopščių tyrimų,
regis, aptikau vienos iš jų buvimo vietą.
Nuodugniai viską patikrinusi,
visus įrodymus pateikiau Ouklando policijos departamentui.
Bet jie sako, kad to nepakanka.
Šiai mergaitei gresia didžiulis pavojus, ji laikoma prieš jos valią.
Neseniai gavau informacijos,
kad ten gali būti laikoma ir Emilė Mils.
OPD gyrėsi prieš kameras,
kaip jie ieško tos mergaitės.
Jie apsimetinėjo?
Tušti pažadai, norint susigrąžinti suteptą reputaciją?
OPD vyrai ir moterys,
ar esate pasiryžę padaryti viską, kad surastumėt tas vargšes mergaites?
Esate?
Aš esu Popė Skouvil ir kviečiu jus pažvelgti giliau.
Mažute. Pabusk. - O Dieve.
Aš dėl Trini. - Ką?
Klausyk, ką tik kalbėjau su Pope. Ji galvoja, kad žino, kur yra Trini.
O Dieve. Važiuojam!
Klausyk, važiuosiu aš. Gerai? O tu nesikelk iš lovos.
Kūdikiui tai nepakenks. Kur tu, ten ir aš.
Zarina, mes nežinome, kas ten mūsų laukia.
Todėl ir važiuosim kartu.
Važiuojam.
Velniop.
Visos grupės į vidų. - Klausau.
Grupėmis po keturis.
Du priekyje, du iš šonų.
Emile Mils? - Gerai.
Patikrinkit viršuje. Emile Mils, tu čia?
Kaip tu?
Aš bijau. - Aš irgi.
Nežinau, kas tu, tik noriu, kad žinotum, jog aš nepadarysiu tau nieko blogo.
Aš esu Popė Skouvil.
Esu Trini Kilebru draugė. Gal kartais ją pažįsti?
Noriu, kad žinotum. Aš tau padėsiu.
Tu saugi. Aš tavęs nenuskriausiu. Išeik, nagi.
Aš tave pažįstu.
MELANI SANČES DINGO 2020 M. LIEPOS 9 D., KETVIRTADIENĮ
Širdele, mes taip ilgai tavęs ieškojom.
Atsiųskit ką nors.
Skubiai.
Kaip tu? - Nežinau.
Trini! Tai mano dukra! Pasitrauk! - Trini! Ne, pasitrauk!
Kas čia vyksta? - Mažute!
Trini! Trini, širdele! Mažute. - Trini!
Viskas gerai.
Viskas gerai, mažute. Viskas gerai.
Tėti, prašiau, kad nesikištum. - Negalėjau kitaip.
Tau viskas gerai? Kas atsitiko?
Man viskas gerai.
Mačiau, kaip jie išvažiuoja. Negalėjau sėdėti ir laukti.
Suprantu.
Viskas bus gerai. Trini grįš namo.
Didžiuojuosi tavim.
Nė velnio. Ne, bliamba!
Su kuo jie kalbasi?
Nežinau. - Kiek laiko jos nebus, panele?
Aš vardu Pegė.
Ja rūpinsis vaiko teisių apsaugos tarnyba, kol bus patikrintas jūsų tinkamumas ir
atmesti įtarimai dėl vaiko nepriežiūros. - Ką?
Atsiprašau. Tai jos pačios labui.
Širdele?
Mama. - Tai...
Viskas bus gerai, širdele. Girdi?
Greitai būsi namuose. Gerai?
Viskas gerai. Viskas gerai, mažute. - Girdi?
Išvertė Laima Banionienė
JEI JUMS AR JŪSŲ PAŽĮSTAMAJAM REIKIA PAGALBOS,
KREIPKITĖS Į APPLE.COM/HERETOHELP